kardosdrur/scandi-wiki huggingface dataset:
Koyukuk River

Koyukuk River (Ooghekuhno’ på Koyukon) er en 684 km lang biflod til Yukonfloden, i den amerikanske stat Alaska. Den er det sidste større tilløb til Yukon før denne løber ud i Beringshavet.
 
Den starter ved sammenløbet af North og Middle Fork Koyukuk River
i bjergkæden Brooks Range i det nordlige Alaska, og afvander områderne nord for Yukonfloden, bl.a.a dele af Gates of the Arctic National Park and Preserve, Kanuti National Wildlife Refuge og Koyukuk National Wildlife Refuge. Den løber ud i Yukonfloden ved den lille by 	Koyukuk.

Se også 
 Vandløb i USA

Eksterne kilder/henvisninger 

Vandløb i Alaska
NTNUI

Norges teknisk-naturvitenskapelige universitets idrettsforening (NTNUI) er Norges største idrætsforening med mere end 12.000 medlemmer og et bredt spekter af udøvere på alle niveauer i mere end 50 forskellige sportsgrene.

Idrætsforeningen er formelt knyttet til Norges teknisk-naturvitenskapelige universitet som holder til i Trondheim.

NTNUI Langrenn er den klub, som har flest deltagere med i Birkebeinerrennet (170 deltagere i 2010).

De forskellige idrætsgrene med egne grupper i NTNUI:
 Aikido
 Amerikansk fodbold
 Badminton
 Boldspil/motion
 Bandy
 Baseball og Softball
 Basketball
 Bordtennis
 Capoeira
 Cricket
 Dans
 Drill
 Twirling
 Undervandsrugby
 Fægtning
 NTNUI Fotball
 Atletik
 Frisbee
 Golf
 Håndbold
 Floorball
 Ishockey
 Judo
 Karate
 Kitesurfing
 Lacrosse
 NTNUI Langrenn
 Orientering
 Padling
 Paintball
 Qwan Ki Do
 Ridning
 Roning
 Rugby
 Quidditch
 Sejling
 Jonglering
 Telemark-Alpint skiløb
 Ski- og fjeldsport
 Skiskydning
 Skydning
 Snowboard
 Squash
 Studenterhytta
 Styrkeløft
 Svømning
 Swing og Folkedans
 Cykling
 NTNUI Tae Kwon Do
 Tennis
 Tindegruppa
 Triathlon
 Redskabsgymnastik
 Vandpolo
 Volleyball
 Windsurfing
 Wing Chun

I tillæg til idrætsgrene, har NTNUI også ansvar for NTNUI-koiene.

Referencer

Eksterne henvisninger 
 Officiel hjemmeside

Norges teknisk-naturvidenskabelige universitet
Sport i Norge
Etableret i 1910
Jens Noll Nielsen

Jens Noll Nielsen (født 15. oktober 1990 i Randers men opvokset i Hadsund) er en dansk roer. Han deltog ved VM i roning 2011 i Amsterdam, hvor han vandt guld. Han har gennem mange år aktiv i Hadsund Roklub. Ved VM i roning 2013 fik han en fjerde plads sammen med sin bror Christian Noll Nielsen.

Uddannelse: Forberedelsesskolen, Teknisk Gymnasium Randers, Københavns Universitet.

Medaljer 
  - VM, 2011, Amsterdam Holland.
  - DM 2011.
  - EM Portugal, 2009.

Mesterskaber 
 Verden Junior Championships - Linz 2008 - otter - 10. plads.
 VM U-23 - Hove 2009 - letvægtsdobbeltfirer - 7. plads.
 VM U-23 - Brest 2010 - letvægtsdobbeltfirer - 7. plads.
 EM - Montemor-o-Velho 2010 - letvægtsotter - 2. plads.

Kilder 

Personer fra Hadsund
Roere fra Danmark
Personer fra Randers
Neuralt netværk

Neuralt netværk eller neurale netværk har flere specialiseringer:
 Biologisk neuralt netværk - neurale netværk som mange dyr inkl. mennesker har.
 Kunstigt neuralt netværk - simplificerede matematiske modeller af dyr inkl. menneskers neurale netværk.

Se også
 Netværk
Christian Noll Nielsen

Christian Noll Nielsen (født 2. august 1988 i Randers og opvokset i Hadsund) er en dansk roer.

Han deltog ved EM i Portugal i 2009, hvor han vandt sølv. Han har gennem mange år været aktiv i Hadsund Roklub. Ved VM i roning 2013 fik han en fjerde plads sammen med hans bror Jens Noll Nielsen.

Uddannelse: Copenhagen Business School, Handelshøjskolen, Aarhus Universitet.

Medaljer 
  - DM 2011.
  - World Cup, Schweiz, 2014
  - EM Portugal, 2009.
  - VM Poznań, Polen 2009.
  - VM, Lake Karapiro, New Zealand, 2010.
  - VM, Bled, Slovenien, 2011.
  - World Cup, Schweiz, 2011.

Mesterskaber 
 Verden Junior Championships - Brandenburg, 2005 - letvægtsdobbeltsculler - 9. plads.
 Verden Junior Championships - Amsterdam 2006 - Single - 9. plads.
 VM U-23 - Glasgow 2007 - Single letvægts - 12 plads.
 EM - Poznań 2007 - Double Sculls lys - 8. plads.
 EM - Athen 2008 - Double Sculls lys - 11. plads.
 VM U-23 - Hove 2009 - Double Sculls lys - 5. plads.
 VM - Poznan 2009 - letvægts firdobbelsculler - 3. plads.
 EM - Montemor-o-Velho 2010 - letvægts firdobbelsculler - 2. plads.

Kilder 

 

Personer fra Randers
Roere fra Danmark
Personer fra Hadsund
Sindingvej

Sindingvej er en 2 sporet motortrafikvej der går nord om Herning. Vejen er en del af primærrute 18, og går fra Midtjyske Motorvej,s afslutning ved frakørsel 15 Herning N til Messemotorvejen sekundærrute 502 ved frakørsel 17 Tjørring. Fra den 7. oktober 2006 - 27. november 2017 gik Sindingvej helt til Aulum, men efter Holstebromotorvejen mellem Sinding og Aulum blev åbnet den 27. november 2017, blev den nordlige del af Sindingvej opgraderet til motorvej mellem Aulum og frakørsel (17) Tjørring.  

Motortrafikvejen mellem Midtjyske Motorvej afslutning og Sinding blev sammen med motorvejene nord og syd om Herning åbnede for trafik den 7. oktober 2006. 

Vejen starter i Midtjyske Motorvejs afslutning, og føres mod nord. Den føres i udkanten af Løvbakke Skoven, og passere derefter Trehøjevej i et tilslutningsanlæg med frakørsel til Vildbjerg, motortrafikvejen sammenflettes herefter med Messemotorvejen som kommer syd fra Herning, og forsætter som Holstebromotorvejen mod Holstebro.

Kilder 

Transport i Herning
Motortrafikveje i Danmark
Avon

Floden Avon er 137 km lang og ligger i Midlands i England. Den løber i eller ved countyerne Leicestershire, Northamptonshire, Warwickshire, Worcestershire og Gloucestershire. Floden har siden 1719 været delt i Øvre og Nedre Avon og passerer undervejs blandt andet William Shakespeares fødeby Stratford og kendes også som Shakespeares Avon.

Floder i England
Farrevej

Farrevej er en 2 sporet motortrafikvej mellem Midtjyske Motorvej og Uhe. Vejen er en del af primærrute 30 der går imellem Esbjergmotorvejen og Horsens, og åbnede den 19. november 2007. 

Vejen starter i Midtjyske Motorvej ved frakørsel 8 Give V, og føres mod syd. Vejen passer Tykhøjetvej i et tilslutningsanlæg med frakørsel til Give og Bredsten, og passere derefter Omme Å på en dalbro. Motortrafikvejen ender i Billundvej, hvorfra vejen forsætter som almindelig hovedlandvej til Billund og Billund Lufthavn.

Kilder 

Give
Motortrafikveje i Danmark
Bygninger, konstruktioner og anlæg i Vejle Kommune
Vestvejen

Vestvejen er en 2 sporet motortrafikvej mellem Midtjyske Motorvej ved Ølholm og Horsens. Vejen er en del af primærrute 30  og sekundærrute 451 der går imellem Esbjergmotorvejen og Horsens S, og åbnede  den 12. august 2004.  

Vejen starter i Midtjyske Motorvej ved Ølholm og føres derefter mod øst. Vejen passer Viborg Hovedvej i et tilslutningsanlæg, med frakørsel til Ølholm. Vejen forsætter derefter videre og passere Skanderborgvej i et tilslutningsanlæg, med frakørsel til Uldum. Derefter passere den Merringvej i et tilslutningsanlæg, med frakørsel til Korning og Løsning. Derfra forsætter den videre, og passere Østjyske Motorvej med frakørsel til Aarhus, Kolding og Odense. Motortrafikvejen forsætter videre som sekundærrute 451, den forsætter syd om Horsens og ender i Vejlevej i Horsens S.

Kilder    

Transport i Horsens
Motortrafikveje i Danmark
Bygninger, konstruktioner og anlæg i Horsens
Grenåvej og Motortrafikvejen (Syddjurs Kommune)

Grenåvej og Motortrafikvejen er vejnavnene på den 2, 2+1 og 2+2 sporede motortrafikvej mellem Djurslandmotorvejen og Tåstrup nær  Aarhus Lufthavn. Vejen er en del af Primærrute 15 der går imellem Grenaa og Søndervig.

Historie 
Siden planlægningen af Den Jyske Motorvej (E45) i 1960’erne havde der været tanker om en motorvejsforbindelse mellem Østjyske Motorvej og Djursland. Den vestligste delstrækning, nord om Århus til Skødstrup, blev indeholdt i projekteringsloven for Den Jyske Motorvej fra 1965, men den østlige strækning fra Lisbjerg mod øst blev sikret ved byggelinier. I 1972 vedtog Folketinget anlæg af en motorvej fra Skødstrup til Tåstrup, et anlæg der i daglig tale fik betegnelsen Røndemotorvejen. I 1975 viste der sig mulighed for at gennemføre delstrækningen fra Skødstrup til Løgten med midler, der var til rådighed for anlæg med beskæftigelsesfremmende sigte. Der med løste man i første omgang de påtrængende trafikale problemer i Skødstrup og Løgten. Da motorvejsstrækningen åbnede i 1978 var det den første, der blev udført med det senere overalt anvendte 26 m brede tværprofil for 4-sporede motorvej. Denne motorvejsstrækning udgør i dag den østligste del af Djurslandsmotorvejen.

I 1981 vedtog Folketinget, at motorvejens fortsættelse fra Løgten til Tåstrup blot skulle anlægges som motortrafikvej i det oprindelig motorvejsprojekts linjeføring. Den 17 kilometer lange motortrafikvej åbnede den 16. oktober 1987. Motortrafikvejen blev i 2001-2002 udvidet på to strækninger som 2+1/2+2 strækninger med et ekstra spor i begge retninger. I 2010 besluttede Folketinget, at Vejdirektoratet skulle gennemføre en forundersøgelse af en mulig forlængelse af Djurslandsmotorvejen ved udbygning af motortrafikvejen. Forundersøgelsen var færdig i 2012. Motortrafikvejen fik i 2016 en 2+1 udvidelse over en 3,4 km lang strækning mellem Løgten og Bale.

Forløb 
Vejstrækningen med navnet Grenåvej starter ved Djurslandmotorvejens afslutning og føres derefter mod nord. Vejen passer Kirkeholtvej i et tilslutningsanlæg med frakørsel 15 til Hornslet og Ugelbølle. Vejen forsætter derefter videre og krydser Primærrute 21 og Randersvej i et tilslutningsanlæg med frakørsel til Rønde og Ryomgård. Vejstrækningen skifter herefter navn til Motortrafikvejen, og forsætter derefter nord om Rønde og krydser derefter Flintbakken i et tilslutningsanlæg, med frakørsel til Kolind, Rostved, Rønde og Mols. Motortrafikvejen ender ved lyskrydset nær Tåstrup, hvorfra vejen forsætter som almindelig hovedvej til Grenaa.

Kilder    

Motortrafikveje i Danmark
Bygninger, konstruktioner og anlæg i Syddjurs Kommune
Steffen Reinholt

Steffen Reinholt (født 9. maj 1966) er en tidligere dansk basketballspiller, der spillede for Horsens IC i Basketligaen samt for det danske landshold. Med 67 landskampe er han i Top 10 over flest kampe nogensinde på det danske basketlandshold.

Reinholt spillede på klubplan for Horsens IC, hvor han var med til at vinde DM i både 1992 og 1994 samt pokalfinalen i 1995.

Efter sit karrierestop har Reinholt arbejdet som ingeniør. Hans to sønner, Esben og Tobias er begge basketballspillere i udlandet. Steffen Reinholt blev i 2014 som den første nogensinde optaget i Horsens IC's Hall of fame.

Titler 
DM
 1992 og 1994 med Horsens IC

Pokalturneringen
 1995 med Horsens IC

Fodnoter og referencer 

Basketballspillere fra Danmark
Stéphane Ruffier

Stéphane Ruffier (født 27. september 1986 i Bayonne, Frankrig) er en fransk fodboldspiller, der spiller som målmand hos AS Saint-Étienne i den franske Ligue 1. Han har spillet for klubben siden 2011. Tidligere har han repræsenteret AS Monaco samt Aviron Bayonnais fra sin hjemby.

Med Saint-Étienne var Ruffier i 2013 med til at vinde den lille franske pokalturnering, Coupe de la Ligue.

Landshold 
Ruffier står (pr. marts 2018) noteret for tre kampe for Frankrigs landshold, som han debuterede for 11. august 2010 i en venskabskamp mod Norge. Han var en del af landets trup til VM i 2014 i Brasilien.

Titler 

Coupe de la Ligue
 2013 med Saint-Étienne

Eksterne henvisninger 

Fodboldspillere fra Frankrig
Deltagere ved verdensmesterskabet i fodbold 2014
Fodboldspillere fra AS Monaco FC
Fodboldspillere fra AS Saint-Étienne
Personer fra Bayonne
Andrej Myschetzky

Andrej fyrste Myschetzky (født 13. november 1917 i København, død 26. juni 2017, Gentofte) var en dansk psykiater, bror til Warwara Wahl og far til Peter Sand Myschetzky, Anne Myschetzky og Lene Myschetzky.

Karriere 
Myschetzky er søn af det eksilerede russiske fyrstepar Daniel og Vera Myschetzky, født Gotovzoff, voksede op i Hellerup og blev student fra Gammel Hellerup Gymnasium i 1936. Myschetsky blev cand.med. i 1944, fik speciallægeautorisation i intern medicin 1952 og i psykiatri 1955.

Han gennemgik almindelig hospitalsuddannelse 1944-47, var 1. reservelæge ved amtssygehuset i Silkeborg, medicinsk afdeling 1947-51, ved Århus Kommunehospital, neurologisk afdeling 1951-52, neurokirurgisk afdeling 1952 og sindssygehospitalet i Risskov 1952-53, tillige, psykiatrisk assistent i klinik for seksuel og ægteskabelig rådgivning, Århus 1951-53. Myschetzky blev årskandidat ved Bispebjerg Hospital, psykiatrisk afdeling 1953. 2. reservelæge 1953-55. 1. reservelæge 1956-58, tillige psykiatrisk assistent i Mødrehjælpen 1953 og samme organisations familierådgivning 1953-54. Han var assisterende overlæge ved Sct. Hans Hospital 1958-59, assisterende læge og siden ledende psykiater ved Landsforeningen for Mentalhygiejne 1957-60 og psykiatrisk konsulent ved Sundholm 1958-63. Han var assisterende overlæge ved Bispebjerg Hospital, psykiatrisk afdeling fra 1959 og blev overlæge ved samme 1967, hvilket han var til sin pensionering 1986.

Tillidshverv 
Andrej Myschetzky har været psykiatrisk medlem af Københavns Kommunes pensioneringsråd fra 1963, formand for samme fra 1973, medlem af ankenævnet for Invalideforsikringsretten 1966-69, af nævnet for helbredsbedømmelse i tjenestemandssager fra 1970, sekretær i Dansk Psykiatrisk Selskab 1960-63 og medlem af dettes § 14-udvalg 1966-72. Secretair national d'Association Européenne des Centres de Lutte contre les Poisons 1964-71, bestyrelsesmedlem af Internationales Kuratorium zur Fortbildung von Schwestern, Pflegern und Sozialarbeitern in der Nervenheilkunde e. V. München. Han er Ridder af Dannebrog.

Den 9. september 1945 blev han gift med Kerty Dalgaard Sand (født 13. juni 1914 i Faster Sogn), datter af Peder Andreas Sand (død 1946) og hustru Maren født Dalgaard (død 1965). Parret var gift indtil Andrej Myschetzkys død i juni 2017.

Referencer

Kilder 
 Kraks Blå Bog 1974

Personer i Kraks Blå Bog (afdøde)
Psykiatere fra Danmark
Personer fra København
Danskere i 1900-tallet
Fyrster fra Rusland
Riddere af Dannebrog
Andrej
Personer fra Hellerup
Studenter fra Gammel Hellerup Gymnasium
Brandon Thomas

Walter Brandon Thomas (født 24. december 1848 i Liverpool, England, død 19. juni 1914 i London) var en engelsk skuespiller, dramatiker og sangskriver. Bedst kendt for farcen Charles Tante fra 1892.

Eksterne henvisninger 
 
 
 

Teaterskuespillere fra England
Dramatikere fra England
Lola (film fra 1998)

Lola () er en tysk film fra 1998 skrevet og instrueret af Tom Tykwer.

Filmen handler om kvinden Lola, som skal skaffe hurtige penge. Filmen leger med sommerfugleeffekten, da den viser 3 forskellige handlinger, blot ved en lille ændring.

Medvirkende 
 Franka Potente som Lola
 Moritz Bleibtreu som Manni
 Herbert Knaup som Papa
 Nina Petri som Frau Hansen
 Armin Rohde som Herr Schuster
 Joachim Król som Norbert von Au
 Ludger Pistor som Herr Meier
 Suzanne von Borsody som Frau Jäger
 Sebastian Schipper som Mike
 Julia Lindig som Doris
 Lars Rudolph som Herr Kruse
 Ute Lubosch som Mama
 Monica Bleibtreu som den blinde kvinde
 Heino Ferch som Ronnie
 Hans Paetsch som fortæller

Eksterne links 
 

Tyske film fra 1998
Dramafilm fra Tyskland
Brandon Thomas (flertydig)

Brandon Thomas kan henvise til flere forskellige personer:
 Brandon Thomas (1848 – 1914) engelsk skuespiller mm.
 Brandon Thomas (musiker) (1940 - ) amerikansk sanger.
 Brandon Thomas (basketballspiller) (1984- )
 Brandon Thomas (amerikansk fodboldspiller) (1991 - )

Se også 
 Thomas Brandon
Fraser Forster

Fraser Gerard Forster (født 17. marts 1988 i Hexham, England) er en engelsk fodboldspiller, der spiller som målmand hos Tottenham. Han har spillet for klubben siden 2022. Tidligere har han repræsenteret Southampton, Newcastle United, Stockport County, Bristol Rovers, Norwich City og skotske Celtic.

Med Celtic vandt Forster tre skotske mesterskaber og to FA Cup-titler.

Landshold 
Forster står (pr. august 2014) noteret for to kampe for Englands landshold, som han debuterede for 15. november 2013 i en venskabskamp mod Chile. Han blev udtaget til VM i 2014 i Brasilien, og var den eneste spiller i den engelske trup, der ikke spillede i den engelske liga.

Titler 

Skotsk Premier League
 2012, 2013 og 2014 med Celtic F.C.

Skotsk FA Cup
 2011 og 2013 med Celtic F.C.

Eksterne henvisninger 

 Fraser Forster  på celticfc.net
 Fraser Forster  på soccerbase.com 

Fodboldspillere fra England
Fodboldspillere fra Newcastle United F.C.
Fodboldspillere fra Stockport County F.C.
Fodboldspillere fra Bristol Rovers F.C.
Fodboldspillere fra Norwich City F.C.
Fodboldspillere fra Celtic F.C.
Fodboldspillere fra Southampton F.C.
Deltagere ved verdensmesterskabet i fodbold 2014
Deltagere ved det europæiske mesterskab i fodbold 2016
Energiministre fra Danmark

Energiministre fra Danmark
{| border="1" cellpadding="5" cellspacing="0" style="empty-cells: show; border-collapse: collapse"
|----- style="background:#efefef;"
! Periode
Minister
! Parti
|-----
| 1993-1994 ||  Jann Sjursen  ||  Kristeligt Folkeparti
|-----
| 1990-1993 ||  Anne Birgitte Lundholt 
| Det Konservative Folkeparti
|-----
| 3. juni 1988-18. december 1990 ||  Jens Bilgrav-Nielsen 
| Det Radikale Venstre
|-----
| 1986-1988 ||  Svend Erik Hovmand 
| Venstre
|-----
| 1982-1986 ||  Knud Enggaard  ||  Venstre
|-----
| 1979-1982 ||  Poul Nielson 
| Socialdemokratiet
|}

Energiministeriet blev siden lagt sammen med miljøministeriet. I dag er energiministerposten dækket af Klima- og energiministerposten.
Pjotr Myschetzky

Pjotr (Peter) Nikolajevitj fyrste Myschetzky ( , 8. juni (juliansk: 27. maj) 1858) i Novgorod – 6. maj 1925 i København) var en russisk officer og godsejer, far til Daniel Myschetzky.

Han var søn af fyrst Nikolaj Jevgrafovitj Mysjetskij (), var godsejer i Pskov og gjorde militær karriere. Han endte som generalløjtnant og blev dekoreret med Sankt Georgskorset. Han var gift med Nadezhda Nikolajevna Zamiatnin (død 1943).

I 1917 måtte han flygte til Danmark for at undslippe den russiske revolution. Enkekejserinde Dagmar skaffede Myschetsky pas til Danmark. Han er begravet på Assistens Kirkegård.

Kilder 
 Krogsgaards slægtssider

Pjotr
Generaler fra Rusland
Fyrster fra Rusland
Godsejere fra Rusland
Svend Nicolaisens orkester

Svend Nicolaisens orkester er en tro kopi af det kendte Svend Nicolaisen og hans orkester, der tog sin begyndelse i 1932. Orkestret spillede fast i flere år på Nykøbing Falster Revyen. Uden for revysæsonen, spillede orkestret rundt om i landet på de kendte spillesteder, blandt andet i Sigøjner Hallen - National Scala. I 1940 begyndte Svend Nicolaisen og hans orkester at spille radiotransmitteret middagskoncert hver lørdag fra Montmartre i København. I 1952 erstattede Svend Nicolaisen violinerne i orkestret med hammondorglet. Dette skift betød, den særlige sound, der kendetegner Svend Nicolaisens musik.

Den 5. maj 2011 dannede en gruppe musikere på Djursland en tro kopi af Svend Nicolaisen og hans orkester. Med tilladelse fra arvingen Jeppe Nicolaisen, fik orkestret lov til at benytte navnet Svend Nicolaisens Orkester, samt at benytte materialet fra kapelmesterens tid. Det nye orkester råder over mere end 300 originalarrangementer hvilket betyder, at man, rundt om i landet, kan genhøre de herlige toner fra en svunden tid. Orkestret har hjemsted i Slagelse på Sjælland.

Musikgrupper fra Danmark
Musikgrupper fra 1932
Henrik Berggreen

Henrik Berggreen (født 18. marts 1928 i København, død 28. september 2012  i Figanieres) var en dansk forsikringsdirektør og kunstsamler, som grundlagde Bergiafonden.

Familie
Han var søn af forsikringsdirektør Johannes Albrecht August Berggreen (1878-1963) og hustru Tove Gunhild Schou (1901-1987).

Karriere 
I 1945 bliver han ansat i Danske Grundejeres Brandforsikring for fast Ejendom og Løsøre, hvor han får sin uddannelse, og bliver senere underdirektør fra 1963 til 1975, vice administrerende direktør fra 1975 til 1979, medlem af dets direktion, derefter administrerende direktør  fra 1979 til 1990. I 1990 afviklede han Danske Grundejeres Brandforsikring G/S og placerede den opsparede formue fra forsikringsselskabet i Bergiafonden (Bergia er det latinske navn for Berggreen) som han grundlagde i 1990. Underdirektør i Samvirke G/S fra 1963 til 1965 samt Bergia A/S fra 1963 til 1970. Stifter af og administrerende direktør for D.G.B. Assuranceagentur A/S fra 1982 til 1991 og direktør for Forsikringsselskabet Danske Brand A/S 1990-1991.

Tillidshverv 
Henrik Berggreen var bl.a. medlem af Kongelig Dansk Yachtklub, formand for Søren Berggreen A/S 1968-76, medlem af CPU Center for Program Udvikling K/S fra 1983, i bestyrelsen for forsikringsaktieselskabet Bergia 1959-1970, D.G.B. Assuranceagentur 1986-1991, Forsikringsselskabet Danske Brand 1990-1996, samt formand for Bergiafonden fra 1990-1992.

Henrik Berggreen var kunstsamler og nærede stor interesse for kunst, arkitektur og bøger. Han støtter bl.a. udgivelsen af - et halvthundrede år mellem bøger, fra Rosenkilde og Bagger i 1978. Efter en uoverensstemmelse og efterfølgende retssag med Nivaagaards Malerisamling, som han lige havde doneret ca. 100 mill. kr. til i 1990 ved oprettelsen af Bergiafonden, valgte han at flytte til Sydfrankrig, (Var-regionen), i 1996, for ikke at besøge Danmark igen. Han tilbragte de sidste år i byen Callas, og som ungkarl testamenterede han derfor sin private kunstsamling (70 malerier) til museet MAMAC i Nice. Hans samling på lidt over 86 billeder til ca. 10 mill. kr. var oprindeligt tiltænkt Nivaagaards Malerisamling. Afslår at blive optaget i Kraks Blå Bog.

Kilder 

 Greens, 1974/75, & 1982.
 Dansk Forsikrings-Stat, 1978-1979, s. 18
 Assurandøren, nr. 21, årg. 68.
 Bergia Hæftet, 2014
 "-et halvthundrede år mellem bøger", s. 224, 1978.
 "AUTOUR DU LEGS BERGGREEN" MAMAC 2014.
 http://www.mamac-nice.org/francais/exposition_tempo/musee/berggreen/index.html 
http://www.food-supply.dk/article/view/41565/navneskifte_fra_soren_berggreen_til_sca_packaging_denmark#.U5gHFWeKDcs
 http://nyhavn.wordpress.com/2014/04/11/hvem-var-henrik-berggreen/

Forsikringsdirektører fra Danmark
Personer fra København
Kunstsamlere fra Danmark
Danskere i 1900-tallet
Danskere i 2000-tallet
Fondsstiftere fra Danmark
ITSDanmark

ITSDanmark er en dansk non-profit interesseorganisation, der arbejder for at udbrede anvendelsen af intelligente transportsystemer (ITS) i Danmark. ITSDanmarks mål er, at ITS bliver et almindelig anvendt virkemiddel i trafikken og kan medvirke til at øge trafiksikkerheden og fremkommeligheden, samt reducere miljøbelastningen. Derudover arbejder man også for øget information for trafikanter før, under og efter rejsen, både for billister, cyklister og passagerer i den kollektive trafik.

ITSDanmarks medlemmer består af virksomheder, der enten udelukkende arbejder med ITS eller har ITS som et vigtigt virksomhedsområde. Det dækker blandt andet producenter af signalsystemer og andet vejsideudstyr, rådgivere, leverandører af IT-systemer og konsulenter. Foruden private virksomheder er en række offentlige organisationer medlemmer, herunder kommuner, regioner, styrelser og offentlige virksomheder. Slutteligt er en række interesseorganisationer også medlemmer. Fælles for alle er at de arbejder med intelligente transportsystemer og –løsninger.

ITSDanmark er medlem af ITS Nationals, som omfatter 27 europæiske nationale ITS organisationer. Denne organisation drives i samarbejde den europæiske ITS-organisation, ERTICO og ITSDanmarks formand, Svend Tøfting sidder i ERTICO's bestyrelse. ITSDanmark var også medvirkende til at få den 6. europæiske ITS-kongres til Aalborg i 2007.

Referencer

Ekstern henvisning 
 Officiel hjemmeside for ITSDanmark

Foreninger fra Danmark
Etableret i 2003
Johan Henriques

Richard Vilhelm Johan Severin Henriques (17. maj 1892 i København – 1982) var en dansk violinist og kgl. kapelmusikus.

Han var søn af violinist og kgl. kapelmusikus Fini Henriques og Adda Henriques, født Krogh. Han debuterede i 1907 og blev ansat som andenviolinist i Det Kongelige Kapel i 1917. I en periode var Henriques koncertmester for andenviolingruppen.

Kilder 
 Nelly Backhausen & Axel Kjerulf: Musikens hvem, hvad, hvor: Biografier A-Q, København: Politikens Forlag 1950, s. 231.

Personer fra København
Kongelige kapelmusici fra Danmark
Violinister fra Danmark
Danskere i 1900-tallet
Riddere af Dannebrog
Johan